stanford-oval/wikipedia huggingface dataset:
Äyrämöiset

Äyrämöisiä ja savakkoja
Äyrämöiset olivat alun perin Karjalankannaksen länsiosan kantaväestöä. Äyrämöisten vastakohtana pidettiin Kannaksella ja myöhemmin myös Inkerinmaalla savakoita. He olivat Ruotsin vallan ajan sotien kuluessa äyrämöisten keskuuteen ja Itä-Kannakselle muuttaneita läntisimmän Viipurin Karjalan sekä Savon asukkaita. Myös Itä-Kannaksen asukkaita sanottiin yleensä savakoiksi.
Äyrämöiset pysyttelivät Länsi-Kannaksella ja myöhemmin myös Inkerinmaalla pitkään omana ryhmänään, jolla oli oma murteensa, pukunsa ja tapansa eikä esimerkiksi avioliittoja muunheimoisten kanssa juuri solmittu.
Äyrämöiset olivat savakkojen ohella toinen inkerinsuomalaisten pääryhmistä, jotka voitiin erottaa vielä 1800-luvulla. Inkerinmaalle äyrämöiset olivat muuttaneet 1600-luvun ruotsalaisvallan aikana lähinnä Karjalankannaksen länsiosasta, Äyräpään kihlakunnasta, kun taas savakot olivat tulleet Viipurin läänin läntisimmästä osasta, Savosta ja Karjalankannaksen itäosasta.
Äyrämöisten ja savakkojen murteen ja kansanpuvun eroihin kiinnitti ensimmäisenä huomiota 1830-luvulla kielentutkija Anders Johan Sjögren. Venäläinen maantieteilijä ja tilastotutkija Peter von Köppen suoritti vuoden 1848 vaiheilla tutkimuksia, joissa hän totesi Inkerinmaan äyrämöisten lukumääräksi 29 242 henkeä ja savakkojen määräksi 43 080. Äyrämöisten asuinpaikkoja Inkerissä olivat Köppenin mukaan ennen kaikkea Karjalankannaksen eteläosassa sijainneet Toksovan, Lempaalan ja Vuoleen seurakunnat sekä Kaprio, Tyrö ja Liissilä. Heitä oli myös Tuutarissa, Hietamäellä, Skuoritsassa, Serepetassa, Kolppanassa, Koprinassa ja Inkereellä, missä he asuivat samoissa kylissä kuin savakotkin.
Sekä Kannaksella että Inkerinmaalla äyrämöiset poikkesivat savakoista lähinnä äyrämöismurteen ja naisten pukeutumisen perusteella. Miesten pukeutuminen ei Inkerissä juurikaan eronnut venäläisestä. Suomalaiset kielentutkijat ja kansanperinteen kerääjät ovat kuvanneet äyrämöisiä luonteeltaan konservatiivisemmiksi ja hitaammiksi kuin savakoita, jotka olivat herkempiä omaksumaan uusia tapoja ja vaikutteita. Toisaalta äyrämöiset pyrkivät jäljittelemään savakkomuotia, jota pidettiin nykyaikaisempana ja hienompana. Läntisimmässä Inkerissä, Kosemkinan seurakunnassa, jakoa äyrämöisten ja savakoiden välillä ei tunnettu.
1900-luvulle tultaessa äyrämöisten ja savakkojen väliset kulttuuriset erot olivat hioutuneet miltei kokonaan pois niin Suomessa kuin Inkerissäkin. Vain murre-erot ovat säilyneet pitkään.
Äyräpään ja Rajajoen väliaikainen tuomiokunta

Äyräpään ja Rajajoen väliaikainen tuomiokunta oli 1942–1944 toiminut tilapäinen kihlakunnantuomarin virka-alue. Talvisotaa seuranneessa alueluovutuksessa Neuvostoliitolle siirtyneet alueet vallattiin takaisin Suomelle syksyyn 1941 mennessä. Alueen oikeudenhoito järjestettiin joulukuussa 1941 annetulla lailla ja asetuksella. Asetuksella muodostettiin viisi helmikuun alussa 1942 toimintansa aloittanutta väliaikaista tuomiokuntaa. Niiden oli tarkoitus toimia vuoden 1943 loppuun, mutta aikaa jatkettiin vuoden 1944 loppuun. Äyräpään ja Rajajoen väliaikainen tuomiokunta perustettiin 30. joulukuuta 1941 annetulla asetuksella ja siihen kuului kaksi käräjäkuntaa:
Heinjoen, Muolaan, Valkjärven ja Äyräpään pitäjät
Kivennavan, Raudun ja Terijoen pitäjät.
Kaikki väliaikaiset tuomiokunnat kuuluivat Viipurin hovioikeuspiiriin ja ne olivat suomenkielisiä. Äyräpään ja Rajajoen väliaikaisen tuomiokunnan kihlakunnantuomarina toimi koko sen olemassaolon ajan Esko Heilimo. Jatkosodan päättäneen välirauhansopimuksen mukaan tämän tuomiokunnan koko alue luovutettiin Neuvostoliitolle.
Katherine LaNasa

| Katherine LaNasa |
| --- | --- |
 Katherine LaNasa vuonna 2016.
Henkilötiedot
Syntynyt: 1. joulukuuta 1966 (ikä 57) New Orleans, Louisiana
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
AllMovie
Katherine LaNasa (s. 1. joulukuuta 1966 New Orleans, Louisiana) on yhdysvaltalainen näyttelijä. Hän on esiintynyt muun muassa televisiosarjoissa Big Love, Imposters, Miehen puolikkaat ja Satisfaction. Filmirooleja hänellä on ollut esimerkiksi elokuvissa Alfie (2004) ja Ystävänpäivä (2010).
LaNasan nykyinen aviopuoliso on näyttelijä Grant Show. Aikaisemmin hän on ollut naimisissa näyttelijä Dennis Hopperin ja näyttelijä French Stewartin kanssa. LaNasalla on kaksi lasta.
Yacht

Yacht-peliä pelataan viidellä kuusitahoisella nopalla
Yacht on noppapeli, johon mm. Yatzy ja Yahtzee perustuvat. Se on julkaistu public domain-periaatteella vuonna 1938.
Nimeä Yacht käytetään myös joistakin myöhemmin julkaistuista versioista, jotka ovat kuitenkin lähempänä Yahtzeeta kuin alkuperäistä Yacht-peliä.
Pelin kulku

Pelin tavoitteena on saada pisteitä heittämällä viittä noppaa tiettyjen yhdistelmien aikaansaamiseksi. Noppia voidaan heittää kolme kertaa vuoroa kohden. Pelissä on 12 kierrosta. Joka vuoron jälkeen pelaaja valitsee, mihin tuloskategoriaan käyttää tuloksensa. Kutakin kategoriaa voi käyttää vain kerran pelissä. Kategorioissa on vaihtelevat pistearvot, joista osa on kiinteitä ja osassa pistemäärä riippuu noppien arvosta. Yacht tarkoittaa viittä samaa silmälukua ja sillä saa 50 pistettä, joka on suurin mahdollinen pistemäärä. Voittaja on pelaaja, joka saa yhteenlaskettuna eniten pisteitä.
Pisteenlasku

Seuraavassa luetellaan pelin 12 kategoriaa pistemäärineen:
| Kategoria | Kuvaus | Pistemäärä | Esimerkki |
| --- | --- | --- | --- |
| Ykköset | Mikä tahansa yhdistelmä | Niiden noppien summa, joiden silmäluku on 1 |  3 pistettä |
| Kakkoset | Mikä tahansa yhdistelmä | Niiden noppien summa, joiden silmäluku on 2 |  6 pistettä |
| Kolmoset | Mikä tahansa yhdistelmä | Niiden noppien summa, joiden silmäluku on 3 |  12 pistettä |
| Neloset | Mikä tahansa yhdistelmä | Niiden noppien summa, joiden silmäluku on 4 |  8 pistettä |
| Viitoset | Mikä tahansa yhdistelmä | Niiden noppien summa, joiden silmäluku on 5 |  0 pistettä |
| Kuutoset | Mikä tahansa yhdistelmä | Niiden noppien summa, joiden silmäluku on 6 |  18 pistettä |
| Mökki | Kolme jotakin samaa numeroa ja  kaksi jotakin muuta | Kaikkien silmälukujen summa |  19 pistettä |
| Neljä samaa | Vähintään neljä samaa silmälukua | Kyseisten silmälukujen summa |  20 pistettä |
| Pikku suora | 1-2-3-4-5 | Vaihtelee Usein 30 |  30 pistettä |
| Iso suora | 2-3-4-5-6 | Vaihtelee Usein 30 |  30 pistettä |
| Sattuma | Mikä tahansa yhdistelmä | Kaikkien silmälukujen summa |  13 pistettä |
| Yacht | Kaikki viisi samaa silmälukua | 50 |  50 pistettä |
Jos kategoria on valittu, mutta silmäluvut eivät täsmää sen määritelmään, pelaaja saa 0 pistettä kyseiseen kategoriaan.
Yacht-tulosta ei voi käyttää mökin kategoriaan (koska kolmen saman ja kahden saman pitää olla eri silmälukua), mutta sen voi käyttää neljään samaan, jolloin ylimääräinen silmäluku jätetään huomiotta. Suorien pistemäärät vaihtelevat, mutta tyypillinen määrä on 30 molemmista.
Suurin mahdollinen pistemäärä riippuu käytössä olevista pisteytyssäännöistä, mutta yllä kuvatulla pisteenlaskulla ja molempien suorien pistemäärän ollessa 30, suurin pistemäärä on 297.
Vertailu Yahtzee-peliin

Säännöt eroavat monella tapaa Yahtzeesta:
Pelissä ei ole yläosan bonusta
Neljä samaa -kategoriaa ei ole
Molemmat suorat ovat viiden sarjoja ("Iso suora" on 2-3-4-5-6, "Pikku suora" on 1-2-3-4-5).
Jokerisääntöön perustuvia bonuksia ei ole
Kategorioiden nimissä on joukko eroja: "Ässät" on usein "Ykköset", "Yahtzee" tunnetaan nimellä "Yacht". Pelissä ei ole erikseen ylä- ja alaosaa.
Vaikka Yacht-pelillä ei olekaan virallisia sääntöjä, pisteenlasku poikkeaa Yahtzeesta. Neljä samaa tuloksessa lasketaan vain samojen silmälukujen summa, eikä kaikkien viiden. Mökki-tulos on kaikkien noppien summa, eikä kiinteä 25. Suorista saatu pistemäärä vaihtelee, kun Yahtzeessa se 40.
Wonderland

Wonderland voi tarkoittaa ainakin seuraavia asioita:
Wonderland, Erasure-yhtyeen albumi vuodelta 1986
Wonderland Murders eli Wonderland, yhdysvaltalainen rikoselokuva vuodelta 2003
Wonderland, Joyce Carol Oatesin romaani vuodelta 1971.
Yhdistyneiden kansakuntien teollistamisjärjestö

| United Nations Industrial Development Organization |
| --- | --- |

Perustettu:  1966
Tyyppi:  YK:n erityisjärjestö
Toimiala:  teollistaminen
Päämaja:  Wien, Itävalta
Jäsenet:  172 jäsenvaltiota 
Pääsihteeri:  Gerd Müller
Kattojärjestö:  Yhdistyneet kansakunnat
Aiheesta muualla
www.unido.org
Infobox OKNimi-testi OK: 
Yhdistyneiden kansakuntien teollistamisjärjestö (UNIDO, engl. United Nations Industrial Development Organization, ONUDI ransk. Organisation des Nations unies pour le développement industriel) on Yhdistyneiden kansakuntien erikoisjärjestö, jonka tehtäviin kuuluu teollisen kehityksen tukeminen kehitys- ja siirtymätalousmaissa. Vuonna 1966 YK:n ohjelmana perustetun ja vuonna 1985 erityisjärjestöksi muuttuneen UNIDO:n päämaja sijaitsee Wienissä.
UNIDOn toimintakustannukset vuonna 2022 oli 84,7 miljoonaa euroa, ja sillä oli samaan aikaan 684 työntkeijää. Järjestön pääsihteeriksi valittiin 2021 Gerd Müller.
Pääsihteerit

| Pääsihteerit | Virkakausi | Maa |
| --- | --- | --- |
| Ibrahim Helmi Abdel-Rahman | 1967–1974 |  Egypti |
| Abd-El Rahman Khane | 1975–1985 |  Algeria |
| Domingo L. Siazon | 1985–1992 |  Filippiinit |
| Mauricio de Maria y Campos | 1993–1997 |  Meksiko |
| Carlos Alfredo Magariños | 1998–2005 |  Argentiina |
| Kandeh Yumkella | 2005–2013 |  Sierra Leone |
| Li Yong | 2013–2021 |  Kiina |
| Gerd Müller | 2021– |  Saksa |
Aiheesta muualla

UNIDO:n viralliset verkkosivut (englanniksi)
Kassim Majaliwa

| Kassim Majaliwa |
| --- | --- |

Tansanian pääministeri
 5. marraskuuta 2015 alkaen  
Presidentti:  John Magufuli
Presidentti:  Samia Suluhu
Edeltäjä:  Mizengo Pinda
Henkilötiedot
Syntynyt: 22. joulukuuta 1960 (ikä 63)
Tiedot
Puolue:  Chama Cha Mapinduzi (CCM)
Kassim Majaliwa (s. 22. joulukuuta 1960) on tansanialainen poliitikko. Hän toimii maansa pääministerinä vuodesta 2015. Sitä ennen hän oli aluehallinnon varaministeri. Tullessaan valituksi Majaliwa oli 54-vuotias.
Aiheesta muualla

https://allafrica.com/stories/201804030029.html
Wojciech H. Zurek

| Wojciech H>  Zurek |
| --- | --- |

Henkilötiedot
Syntynyt: 1951 (ikä 72–73) Puola
Kansalaisuus:  Puola
Koulutus ja ura
Väitöstyön ohjaaja:  William C. Schieve
Instituutti:  Los Alamos National Laboratory
Tutkimusalue:  fysiikka
Tunnetut työt:  kvanttidekoherenssi, kvanttidarwinismi
Wojciech H. Zurek (s. 1951) on amerikanpuolalainen fyysikko, joka toimii Yhdysvalloissa Los Alamos National Labaratoryssa. Hän on kvanttiteorian johtava auktoriteetti, etenkin dekoherenssin. Hänen työstään on myös paljon potentiaalista hyötyä kvanttilaskennan piirissä.
Zurek suoritti maisterin tutkinnon Krakovassa Puolassa 1974 ja väitteli tohtoriksi William C. Schieven ohjauksessa Texasin yliopistosta Austinissa 1979. Hän tutkii dekoherenssia, klassista- ja kvantti-informaatiota, statistisen- ja kvanttifysiikan perusteita sekä astrofysiikkaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wojciech H. Zurek
Aiheesta muualla

Wojciech H. Zurekin kotisivut
Wonderland by Night

Musiikkinäyte
Bert Kaempfert Orchestran levytys vuodelta 1961.
Äänitiedostojen kuunteluohjeet
”Wonderland by Night” (saks. Wunderland bei Nacht) on Klaus Günter Neumannin säveltämä ja sanoittama musiikkikappale.
Kappaleen levytti alun perin saksalainen orkesterinjohtaja Bert Kaempfert, joka vastasi myös sovittamisesta ja tuottamisesta. Vuonna 1959 amerikkalainen musiikkituottaja Milt Gabler sovitti kappaleen uudelleen Yhdysvaltojen markkinoita varten. Kaempfertin uusi versio nousi Yhdysvaltojen listan kärkeen ja oli orkesterinjohtajan ensimmäinen kansainvälisesti menestynyt levytys. Kaempfertin vuoden 1961 albumi Wonderland by Night nousi nimisinglen suosion tukemana albumilistan kärkeen viideksi viikoksi.
Myös yhdysvaltalainen Louis Prima levytti kappaleen orkesterinsa kanssa vuonna 1960, mutta hänen tulkintansa ei saavuttanut samanlaista suosiota kuin Kaempfertin versio.
Wonderful Radio London

Wonderful Radio London (tavallisesti Radio London) oli piraattiradioasema, joka oli toiminnassa joulukuusta 1964 elokuulle 1967. Asema toimi Englannin rannikolla, noin kolmen ja puolen mailin etäisyydellä Essexistä olleesta MV Galaxysta käsin, joka oli aikaisemmin palvellut Yhdysvaltain laivastossa miinanraivaajana nimellä USS Density Aseman perustivat yhdysvaltalaiset liikemiehet Don Pierson ja Tom Danaher.
Tunnettuimpia asemalla työskennelleitä DJ:itä olivat Kenny Everett, Tony Blackburn ja Tommy Vance.
Äyrämöismurre

Äyrämöismurre on suomen murre, jota puhuttiin Inkerinmaalla. Sen puhujat, äyrämöiset, muuttivat alueelle 1600-luvulla Ruotsin suurvalta-aikana. Äyrämöistä puhuttiin Äyräpään kihlakunnassa, mutta 1990-luvulla äyrämöiset sulautuivat kokonaan savakkoihin ja heidän puhumansa murre kuoli.
Piirteitä

kl, -kr, -pr ja -tr-äänteet, esimerkiksi "ekle" ('eilen') "kaklus" ('kaulus')
i-pääte muuttunut palatalisaatioksi ('). "käs´" 'käsi' "vuos´" 'vuosi'
Palatalisaatio "t´ie" 'tie' "pal´jo" 'paljon'
Persoonapronomiinit: työ 'te', mie 'minä'.
Monikon 3. persoona "pyrkiit" 'pyrkivät'
Loppuheitto, ä'n ja a'n kato "ain" 'aina'.
Inessiivin pääte, "tallis" 'tallissa'.
Konsonantti on kahdentunut "puhheil" 'puhua'.
Katja Seutu

Katja Seutu (s. 1973) on suomalainen runoilija ja kirjallisuudentutkija.
Seutu on koulutukseltaan filosofian tohtori ja tutkinut muun muassa Antti Hyryn proosaa, Maila Pylkkösen roolirunoa sekä Mirkka Rekolan runoutta. Tutkijana hän perehtyi erityisesti suomalaiseen sotienjälkeiseen modernistiseen runouteen. Sittemmin Seutu on työskennellyt Suomen Pipliaseurassa kääntäjänä ja kieliasiantuntijana Vanhan testamentin VT2028-uudelleensuomennoshankkeessa.
Teokset > Runokokoelmat

Minä olen hänen asuinsijansa.  Sanasato, 2015.  ISBN 978-952-5804-84-3.
Kuusilla mittaan aikaa.  WSOY, 2017.  ISBN 978-951-0-42549-7.
Jäätyväinen.  WSOY, 2019.  ISBN 978-951-0-44238-8.
Kesannoida, säkenöidä.  WSOY, 2022.  ISBN 978-951-0-48096-0.
Teokset > Tietokirjallisuus

Tyhjä pöytä on tilattu: Mirkka Rekolan runouden äärellä.  WSOY, 2016.  ISBN 978-951-0-41552-8.
Aiheesta muualla

Katja Seudun kotisivut
Katja Seutu Helsingin yliopiston tutkimusportaalissa
Wojciech

Wojciech on turkulainen vaihtoehtopop-yhtye, joka on julkaissut neljä albumia ja yhden EP:n.
Albumit ja EP:t

Ystävät, toverit (2004 Plastic Passion)
Tähtiöitä-EP (2004 Plastic Passion)
Ampiainen ompeli (2005 Plastic Passion)
Sointula (2007 M. Dulor)
Monstrolento (2009 M. Dulor)
Aiheesta muualla

Yhtyeen kotisivu (Arkistoitu – Internet Archive)
Katja Saari

| Katja Saari> Henkilötiedot |
| --- | --- |
Syntynyt: 22. joulukuuta 1971 (ikä 52)
Kansalaisuus:   Suomi
Pesäpalloilija
Ulkopelipaikka:  lukkari
Seura:  
Pelaajaura
Ammattilaisjoukkueet
1986–1989 1990–1993 1996–1998 1999-2000 2001–2006:  Vähänkyrön Viesti Lapuan Virkiä Oulun Lippo Kajaanin Hymy Kirittäret
Katja Saari (s. 22. joulukuuta 1971) on suomalainen ammattivalmentaja. Omalla aktiiviurallaan Saari muistetaan ennen kaikkea pesäpalloilijana, muun muassa Lapuan Virkiän pitkäaikaisena lukkarina. Virkiän lisäksi Saari pelasi Vähänkyrön Viestin, Kajaanin Hymyn, Oulun Lipon ja Jyväskylän Kirittärien riveissä kaikkiaan 374 naisten Superpesis-ottelua, joka riittää kaikkien aikojen listalla neljänteen tilaan.
Sisäpelissä Saari oli ennen muuta vaihtolyöjä, mistä kertoo kaikkien aikojen listan kärkipaikkaan oikeuttavat 2362 kärkilyöntiä ja lyöjätilaston viidenteen sijaan oikeuttavat 700 lyötyä juoksua.
Saari valittiin Vuoden pesäpalloilijaksi neljästi, vuosina 1998, 2001, 2003 ja 2005
Oman peliuransa jälkeen Saari on toiminut mm. Jyväskylän Kirittärien valmentajana ja kausilla 2007 ja 2008 pelinjohtajana. Joukkue saavutti tuolloin molempina vuosina kultaa.  Vuosina 2007 ja 2008 Saari palkittiin myös Vuoden pelinjohtajana.
2015 Saari hyppäsi jääkiekon pariin. Hänen päävalmentajakaudellaan 2015-2016 JYP Naiset saavutti SM-kultaa jääkiekossa ja palkittiin Vuoden seurajoukkueena. Joukkue ei hävinnyt kaudella yhtään ottelua.
Viime vuosina Saari on keskittynyt yksilövalmennukseen päivätyönsä ohella.
Saavutukset > Pelaajana

15 Itä-Länsi-ottelua: 1989-1993, 1996-2005
Itä-Länsi-ottelun paras pelaaja (3): 1998, 1999, 2001
Vuoden pesäpalloilija (4): 1998, 2001, 2003, 2005
Superpesiksen lyöjäkuningatar (2): 1991, 2005
Superpesiksen kärkilyöntikuningatar (1): 2005
Vuoden lukkari (3): 1991, 1992, 2005
Kultainen räpylä: 2005
Saavutukset > Pelinjohtajana

Naisten Superpesiksen vuoden pelinjohtaja (2): 2007, 2008
Aiheesta muualla

Katja Saari Instagramissa
Katherine MacGregor

| Katherine MacGregor> Henkilötiedot |
| --- | --- |
Koko nimi:  Dorlee Deane McGregor
Syntynyt: 12. tammikuuta 1925 Glendale, Kalifornia
Kuollut: 13. marraskuuta 2018 (93 vuotta) Woodland Hills, Los Angeles, Kalifornia
Näyttelijä
Aktiivisena:  1951–1983
Merkittävät roolit:  Harriet Oleson (Pieni talo preerialla)
Aiheesta muualla
IMDb 
Katherine (”Scottie”) MacGregor, alkuperäiseltä nimeltään Dorlee Deane MacGregor, (12. tammikuuta 1925 Glendale, Kalifornia – 13. marraskuuta 2018) oli yhdysvaltalainen näyttelijä. Hän nousi 1970-luvulla maineeseen Pieni talo preerialla -televisiosarjan Harriet Olesonin roolista.[lähde? ]
MacGregor suoritti alemman korkeakoulututkinnon (Bachelor of Science) Northwestern-yliopistossa vuonna 1947.[lähde? ]
Ennen siirtymistään Los Angelesiin 1970 MacGregor näytteli sekä Broadwayllä että pienissä alueteattereissa New Yorkin alueella. MacGregor oli naimisissa kahdesti. Ensin vuosina 1949–1950 näyttelijä Bert Remsenin kanssa ja toistamiseen vuosina 1969–1970 Edward Kaye-Martinin kanssa, mutta molemmat liitot päättyivät varsin pikaisesti avioeroon.[lähde? ]
2000-luvulla MacGregor asui Hollywoodissa ja satunnaisesti käsikirjoitti, ohjasi ja tuotti näytelmiä The Wee Hollywood Vedanta Players -lastenteatteriryhmälle.[lähde? ]
Aiheesta muualla

Katherine MacGregor Internet Movie Databasessa. (englanniksi)
Zelenogorsk

Zelenogorsk (ven. Зеленогорск) on seuraavien kaupunkien nimi Venäjällä:
Zelenogorsk eli Terijoki, kaupunki Karjalankannaksella Pietarin Kurortin piirissä; entinen Suomen kunta
Zelenogorsk, suljettu kaupunki Krasnojarskin aluepiirissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zelenogorsk”, voi hakea sivunnimihaulla, laajalla sivunnimihaulla tai tekstihaulla.
Kehräraimikki

| Kehräraimikki |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Anthemideae
Suku::  Raimikit Anacyclus
Laji::  valentinus
Kaksiosainen nimi
 Anacyclus valentinus  L. 
Synonyymit
 Anacyclus × valentinus 
Katso myös
   Kehräraimikki Wikispeciesissä   Kehräraimikki Commonsissa 
Infobox OKNimi-testi OK: 
Kehräraimikki (Anacyclus valentinus) on asterikasvilaji, joka kasvaa alkuperäisenä läntisellä Välimeren alueella. Kehräraimikkia esiintyy Luoteis-Afrikassa, Espanjassa ja Ranskassa, lisäksi tulokaslajina Belgiassa, Britteinsaarilla ja Puolassa.
Kehräraimikki on mahdollisesti risteymälaji, joka on kruunuraimikin (Anacyclus radiatus) ja Anacyclus homogamos-raimikin risteymä. Lajiin on sisällytetty Espanjan Isla de Alborán -saarelta kuvattu laji Anacyclus alboranensis.
Zelenogorsk (Krasnojarskin aluepiiri)

| Zelenogorsk (Зеленогорск) |
| --- | --- |
 lippu:  vaakuna
 Krasnojarskin aluepiirin sijainti Venäjällä, alla kaupungin sijainti aluepiirissä
 Zelenogorsk
 Koordinaatit: 56°06′N, 94°35′E 
Valtio:   Venäjä
Liittovaltiosubjekti:  Krasnojarskin aluepiiri
ISO 3166-2 -tunnus:  RU-KYA
Perustettu:  1956
Hallinto:  
 – Kaupunginjohtaja:  Aleksandr Morgunov
Väkiluku (2010)  ():  66 056
Aikavyöhyke:  UTC+7 (MSK+4)
Postinumero:  663690
Suuntanumero(t):  +7 39169
 
 http://www.zeladmin.ru/ 
Infobox OKVirheellinen NIMI-arvo: 
Zelenogorsk (ven. Зеленого́рск) on suljettu kaupunki Krasnojarskin aluepiirissä Venäjällä. Vuonna 2010 kaupungissa oli noin 66 000 asukasta. Se sijaitsee Kan-joen länsirannalla 138 km:n päässä Krasnojarskista ja 18 km:n päässä Zaozjornyin kaupungista.
Näkymä kaupunkiin
Kaupunki tunnettiin aiemmin nimellä Zaozjornyi-13 ja tämän jälkeen nimellä Krasnojarsk-45. Kaupungissa rikastettiin uraania Neuvostoliiton ydinohjelmaa varten.
Walenstadt

| Walenstadt |
| --- | --- |
 Walenstadt sijaitsee Walenseen itäpäässä.
 vaakuna

 Koordinaatit: 47°8′N, 9°19′E 
Valtio:  Sveitsi
Kantoni:  Sankt Gallenin kantoni
Hallintoalue (Wahlkreis):  Sarganserlandin alue
Pinta-ala:  
 – Kokonaispinta-ala:  45,72 km²
Korkeus:  419–2 384 m
Väkiluku (joulukuu 2018)  (vakinaiset asukkaat):  5 679
 – Väestötiheys:  124 as./km²
 
 www.walenstadt.ch 
Infobox OKVirheellinen NIMI-arvo: 
Walenstadt on kunta ja vanha kaupunki Itä-Sveitsissä, Sankt Gallenin kantonissa. Siellä on vajaat 6 000 vakinaista asukasta.
Sijainti

Walenstadt sijaitsee Walenseen itäpäässä, Seezjoen laaksossa ja laakson pohjoispuolella kohoavilla Churfirstenvuorilla, jotka ovat osa Appenzellin Alppeja. Walenstadtin korkein kohta on Grabsin rajalla oleva on Gamsberg (2 384 m mpy.). Walenstadtin naapurikuntia ovat pohjoisessa Wildhaus-Alt St. Johann ja Grabs, idässä Sevelen ja Wartau, etelässä Flums ja lännessä Quarten.
Historiaa

Walenstadt sijaitsee strategisella paikalla Alppien yli Churiin ja edelleen Zürichin kautta Pohjois-Sveitsiin johtavalla kauppareitillä. Tavarat kuljetettiin Walenseen poikki vesitse, sillä järven pohjois- ja etelärannat ovat hyvin jyrkkiä, käytännössä mahdottomia tavarankuljetukseen. Walenstadtilla oli kaupunki- ja markkinaoikeudet 1200-luvulla.
Liikenne

Moottoritie A3 ja SBB:n rautatie Zürichistä kohti Churia kulkevat Walenseen etelärantaa Walenstadtin poikki.
Aiheesta muualla

Kuvia tai muita tiedostoja aiheesta Walenstadt Wikimedia Commonsissa
Gubser, Paul: Walenstadt (Sveitsin historiallisen tietosanakirjan artikkeli) Historisches Lexikon der Schweiz (HLS).  28.8.2013. Bern:  Stiftung HLS. (saksaksi), (ranskaksi), (italiaksi)
Wonderland Murders

| Wonderland Murders> Wonderland |
| --- | --- |

Ohjaaja:  James Cox
Käsikirjoittaja:   James Cox  Captain Mauzner  Todd Samovitz  D. Loriston Scott 
Tuottaja:   Holly Wiersma  Michael Paseornek 
Säveltäjä:  Cliff Martinez
Kuvaaja:  Michael Grady
Leikkaaja:  Jeff McEvoy
Tuotantosuunnittelija:  Franco-Giacomo Carbone
Valmistustiedot
Valmistusmaa:  Yhdysvallat
Tuotantoyhtiö:  Lions Gate Films Inc.
Levittäjä:  Lionsgate Netflix
Ensi-ilta:  2003
Kesto:  107 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Wonderland Murders (televisiossa Wonderland – miljoonan taalan murhat, Wonderland) on vuonna 2003 ensi-iltansa saanut James Coxin ohjaama draamaelokuva, joka perustuu vuonna 1981 sattuneisiin tosielämän murhatapauksiin. Pääosaa esittää Val Kilmer.
Arvioita

Turun Sanomien Tapani Maskulan mielestä elokuvan tomppelimaiset henkilöhahmot eivät ole kovin kiinnostavia, vaikka heistä paljastuu syvää alakuloa. ”Wonderland Murders on teknisessä keikaroinnissaan turhauttava elokuva, jännäriksi liian sotkuinen ja vakavasti nieltäväksi draamaksi sensaatiojournalismiin vivahtava. Filmin ainekset kasvavat kirjaimellisesti esiin sanomalehtien uutisotsikoista, mutta tekijät eivät vaivaudu vetämään niiden taustalta paljastuviin kohtalon oikkuihin juuri lainkaan sosiaalisia ulottuvuuksia.”
Käännös suomeksi